Koen Verweij

| Mitalit | Mitalit | Mitalit |  |
| --- | --- | --- | --- |
|  Koen Verweij EM-kilpailuissa 2009. |  Koen Verweij EM-kilpailuissa 2009. |  Koen Verweij EM-kilpailuissa 2009. |  |
Maa:   Alankomaat
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Sotši 2014 | joukkuetakaa-ajo |  |
|  Hopeaa | Sotši 2014 | 1 500 m |  |
|  Pronssia | Pyeongchang 2018 | yhteislähtö |  |
|  Pronssia | Pyeongchang 2018 | joukkuetakaa-ajo |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Heerenveen2014 | yleisluistelu |  |
|  Pronssia | Moskova 2012 | yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 2012 | joukkuetakaa-ajo |  |
|  Kultaa | Sotši 2013 | joukkuetakaa-ajo |  |
|  Kultaa | Heerenveen 2015 | joukkuetakaa-ajo |  |
|  Pronssia | Inzell 2011 | joukkuetakaa-ajo |  |
|  Pronssia | Heerenveen 2015 | 1 500 m |  |
| Yleisluistelun EM-kilpailut  | Yleisluistelun EM-kilpailut  | Yleisluistelun EM-kilpailut  |  |
|  Hopeaa | Hamar 2014 | yleisluistelu |  |
|  Hopeaa | Tšeljabinsk 2015 | yleisluistelu |  |
|  Pronssia | Collalbo 2011 | yleisluistelu |  |
| Matkakohtaiset EM-kilpailut  | Matkakohtaiset EM-kilpailut  | Matkakohtaiset EM-kilpailut  |  |
|  Pronssia | Kolomna 2018 | 1 500 m |  |
Koen Verweij (s. 26. elokuuta 1990 Koedijk) on alankomaalainen pikaluistelun olympiavoittaja ja maailmanmestari.
Verweij saavutti Sotšin olympialaisissa 2014 kultaa joukkuetakaa-ajossa. 1 500 metrillä hän sai hopeaa hävittyään Zbigniew Bródkalle vain 0,003 sekuntia. 1 000 metrillä hän sijoittui kuudenneksi. Pyeongchangin olympialaisissa 2018 hän saavutti pronssia yhteislähdössä ja joukkuetakaa-ajossa sekä sijoittui 1 000 metrillä yhdeksänneksi ja 1 500 metrillä 11:nneksi.
Verweij on voittanut yleisluistelun MM-kilpailuissa maailmanmestaruuden Heerenveenissä 2014 sekä sijoittunut kolmanneksi Moskovassa 2012, neljänneksi Calgaryssa 2011 ja yhdeksänneksi Hamarissa 2013. Hän on voittanut joukkuetakaa-ajon maailmanmestaruuden Heerenveenissä 2012, Sotšissa 2013 ja Heerenveenissä 2015 sekä saanut pronssia Inzellissä 2011. 1 500 metrillä hän sai MM-pronssia 2015.
Yleisluistelun EM-kilpailuissa Verweij on saavuttanut hopeaa Hamarissa 2014 ja Tšeljabinskissa 2015, pronssia Collalbossa 2011 ja sijoittunut neljänneksi Budapestissa 2012. Matkakohtaisissa EM-kilpailuissa hän on saanut pronssia 1 500 metrillä Kolomnassa 2018.
Verweij voitti nuorten maailmanmestaruuden yleisluistelussa ja 5 000 metrillä 2009 ja 2010 sekä joukkuetakaa-ajossa 2008 ja 2009. Nuorten MM-hopeaa hän sai yleisluistelussa 2008 ja 1 500 metrillä 2010 sekä MM-pronssia 1 000 metrillä ja joukkuetakaa-ajossa 2010.
Verweij sijoittui maailmancupin kokonaiskilpailussa kaudella 2013–2014 toiseksi ja voitti 1 500 metrin lajicupin. Maailmancupin osakilpailuissa hän on saavuttanut 1 500 metrillä kaksi voittoa, neljä kakkossijaa ja neljä kolmossijaa sekä 1 000 metrillä yhden kakkossijan. Hän on ollut yhdeksän kertaa voittamassa maailmancupin joukkuetakaa-ajoa.
Verweij kuului Alankomaiden joukkueeseen, joka teki joukkuetakaa-ajon maailmanennätyksen 3.37,17 Calgaryssa 9. marraskuuta 2013 ja 3.35,60 Salt Lake Cityssä 16. marraskuuta 2013. Hän on tehnyt 1 500 metrillä kolme kertaa Alankomaiden ennätyksen: 1.42,28 Salt Lake Cityssä 15. marraskuuta 2013, 1.41,95 Calgaryssa 3. joulukuuta 2017 ja 1.41,63 Salt Lake Cityssä 9. joulukuuta 2017. Hän on voittanut Alankomaiden-mestaruuden yleisluistelussa 2014 sekä 1 500 metrillä 2014 ja 2018.